Ιωάννης Κετσέας

Ο Ιωάννης Κετσέας  (Αθήνα Σεπτέμβριος 1887- Αθήνα 6 Απριλίου 1965), ήταν Έλληνας αθλητής της αντισφαίρισης από τους πρωτοπόρους του αθλήματος στην Ελλάδα και του στίβου. Πολλές φορές πανελληνιονίκης και μετέπειτα μέλος διοικητικών συμβουλίων πολλών αθλητικών οργανισμών. Ήταν στρατιωτικός κι είχε φτάσει μέχρι τον βαθμό του αντιστρατήγουΑθλητική Ηχώ 4 Αυγούστου 1952.

 Αθλητική σταδιοδρομία 
Ήταν αθλητής στον κλασικό αθλητισμό του Εθνικού ΓΣ Αθηνών και στο άλμα εις ύψος ήταν 1ος στο πανελλήνιο πρωτάθλημα του 1906 με επίδοση 1,60 Αθλητική Ηχώ 23 Ιουνίου 1949. Σαν αθλητής του τένις ξεκίνησε το 1903 και ήταν πρωταθλητής Ελλάδος στα πρώτα πανελλήνια πρωταθλήματα, όπως το 1906 2ος στο διπλό αντρών, το 1909 3ος στο διπλό αντρών και το 1908 1ος στο διπλό αντρώνΕλευθέριος Σκιαδάς, Γυναικείος αθλητισμός στη σύγχρονη Ελλάδα, Π.Α.Σ.Γ. Η Καλλιπάτειρα , Εκδόσεις Λαβύρινθος, Αθήνα 1998, ISBN 960-85466-9-9, στο Κύπελλο αντισφαίρισης ανατολικής Μεσογείου ήταν 1ος στο διπλό αντρών το 1925 Αθλητική Ηχώ , 29 Αυγούστου 1955. Έχει τιμηθεί με τα παράσημα Ταξιάρχη Γεωργίου Α΄, Φοίνιξ, Ταξιάρχης Αγίου Σάββα (Γιουγκοσλαβία) και Ταξιάρχης ΦινλανδίαςΒιογραφικό του από τον ΣΕΓΑΣ.

Το 1938 ήταν από τους ιδρυτές της Ελληνικής ομοσπονδίας αντισφαίρισης , ήταν πρόεδρος της επιτροπής που συνέταξε το πρώτο καταστατικό τηςΕλληνική Φίλαθλη Ομοσπονδία Αντισφαίρισης. Το 1948 στην σύνοδο της ΔΟΕ ο Αιγύπτιος αντιπρόεδρος της ΔΟΕ Μωχάμεντ Πασά πρότεινε στον Κετσέα μιά διοργάνωση αγώνων μεταξύ των χωρών της Μεσογείου. Ο Κετσέας είδε θετικά την πρόταση του και το 1951 έγινε η πρώτη διοργάνωση , είναι οι σημερινοί Μεσογειακοί αγώνεςΔήμος Λάρισας Μεσογειακοί αγώνες 2013 . Από τους πρωτεργάτες της ίδρυσης της Διεθνούς Ολυμπιακής Ακαδημίας η οποία λειτούργησε πάνω σε σχέδιο που είχαν εκπνοήση οι Κετσέας και Καρλ Ντιμ Διεθνής Ολυμπιακή Ακαδημία Ιστορικό . Μαζί με τον Γιουγκοσλάβο  τότε Ούγκριντς βραβεύτηκαν το 1955 σαν οι ιδρυτές των βαλκανικών αγώνωνΑθλητική Ηχώ, 8 Αυγούστου 1955.  Ήταν αρχηγός των Ελληνικών αποστολών σε πολλούς ολυμπιακούς αγώνες.

Διατέλεσε πρόεδρος του Ο.Α. Αθηνών 1938 - 1965, πρόεδρος της ΕΟΑ 1953 - 1954 Ελληνική Ολυμπιακή Επιτροπή, πρώτος πρόεδρος της Ελληνικής Ομοσπονδίας Αντισφαίρισης 1939 - 1940 , Γενικός γραμματέας της επιτροπής Ολυμπιακών αγώνων. Ήταν ο πρώτος γραμματέας της Διεθνούς Επιτροπής Μεσογειακών Αγώνων, πρόεδρος του ΣΕΓΑΣ 1930-1932 , και μέλος της Διεθνούς Ολυμπιακής Επιτροπής την περίοδο 1946-1965.

 Οικογένεια 
Ήταν παντρεμένος δύο φορές και απέκτησε δύο κόρες από τον πρώτο γάμο του, τη Μαργαρίτα και τη Φανή. Από αυτές, η Μαργαρίτα (απεβίωσε στις 14 Φεβρουαρίου 2004 και κηδεύτηκε 12 ημέρες μετά, στο Λονδίνο), παντρεύτηκε τον Ιωάννη Μπώξχολ και η ίδια ήταν κυρία των τιμών της βασίλισσας Φρειδερίκης. Η Καθημερινή, φύλλο 19ης Φεβρουαρίου 2004, σελ. 12..

 Παραπομπές 

Κατηγορία:Έλληνες αθλητές της αντισφαίρισης
Κατηγορία:Έλληνες αθλητές του άλματος εις ύψος
Κατηγορία:Μέλη Διεθνούς Ολυμπιακής Επιτροπής
Κατηγορία:Αθλητές του ΟΑΑ
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Κάτοχοι μεταλλίων του Πανελλήνιου Πρωταθλήματος Στίβου